PERSONAS DATU APSTRĀDE
SALASPILS NOVADA PAŠVALDĪBAS IEPIRKUMOS

1. Pasūtītājs kā pārzinis personas datu apstrādē:
1.1. Pārzinis personas datu apstrādei ir Salaspils novada pašvaldība, adrese: Līvzemes iela 8, Salaspils, LV-2169, tālr. 67981011 e-pasts: dome@salaspils.lv.
1.2. Datu aizsardzības speciālista kontaktinformācija: datu.aizsardziba@salaspils.lv.
2. Personas datu apstrādes nolūks un tiesiskais pamats:
2.1. Pārzinis veic pretendentu (fizisko personu) datu apstrādi ar nolūku administrēt iepirkuma procedūru un veikt publisko iepirkumu. 
Pretendenta piedāvājumā norādīto Pretendenta kontaktpersonu datu apstrādes mērķis ir nodrošināt informācijas apriti. 
Pretendenta iesniegtajos personāla kvalifikācijas dokumentos norādīto fizisko personu datu apstrādes mērķis ir pretendenta personāla kvalifikācijas izvērtēšana atbilstoši iepirkuma dokumentācijā izvirzītajām prasībām. 
Pretendenta piedāvājumā norādīto pretendenta pilnvaroto personu datu apstrādes mērķis ir izvērtēt iesniegtā piedāvājuma tiesiskumu. 
Piedāvājumā norādīto apakšuzņēmēju un iepriekšējo pretendenta pakalpojumu saņēmēju kontaktpersonu datu apstrādes mērķis ir pārliecināties par pretendenta atbilstību iepirkuma nolikuma prasībām. 
Pārzinis apstrādā uzvarējušā pretendenta piedāvājumā norādītos fizisko personu datus ar mērķi nodrošināt iepirkuma rezultātā noslēgtā līguma un nolikuma nosacījumu izpildi, kā arī nodrošināt uzvarējušā pretendenta personāla identificēšanu pirms darbu izpildes.
2.2. Tiesiskais pamats personas datu apstrādei ir Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunkts – līgumu izpildei, kura līgumslēdzēja puse ir datu subjekts un 6.panta 1.punkta c) apakšpunkts - pārzinim tiesību aktos noteikto juridisko pienākumu izpildei (Publisko iepirkumu likums un uz tā pamata izdotie Ministru kabineta noteikumi, Iesnieguma likums).
3. Personas datu saņēmēji vai saņēmēju kategorijas:
3.1. pašvaldības (tās iestāžu/ struktūrvienību) darbinieki/amatpersonas, ja tas ietilpst viņu darba vai amata pienākumos;
3.2. valsts pārvaldes un citas iestādes normatīvajos aktos noteiktajos gadījumos un apjomā (VRAA, IUB, ES fondi). 
4. Personas datu glabāšana:
Personas dati tiek apstrādāti tik ilgi, cik nepieciešams personas datu apstrādes nolūkam. Glabāšanas periods ir pamatots ar noslēgto līgumu iepirkuma ietvaros vai piemērojamajiem normatīvajiem aktiem. Pārzinis visus Publiskā iepirkuma likuma 40.panta trešajā daļā minēto dokumentu oriģinālus, kā arī pieteikumu un piedāvājumu oriģinālus glabā 10 gadus pēc iepirkuma līguma noslēgšanas. 
5. Informējam, ka Jums, kā datu subjektam, ir tiesības (noteiktās situācijās):
5.1. Saņemt normatīvajos aktos noteikto informāciju par savu personas datu apstrādi;
5.2. Pieprasīt pārzinim piekļūt Jūsu, kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, likumā noteiktajos gadījumos lūgt Jūsu personas datu apstrādes ierobežošanu, tiesības uz datu pārnesamību, tiesības iebilst pret datu apstrādi;
5.3. Iesniegt sūdzību par nelikumīgu Jūsu personas datu apstrādi uzraudzības iestādei Datu valsts inspekcijai (Blaumaņa ielā 11/13, Rīgā, LV-1011).
6. Pasūtītāja personas datu apstrādes politika (Privātuma politika) pieejama Salaspils novada pašvaldības interneta vietnē http://www.salaspils.lv/privatums-politika.
7. Pretendents iepirkuma procesā, iepirkuma līguma izpildē, kā arī piedāvājuma iesniegšanā ir personas datu pārzinis no savas puses norādīto vai iesaistīto fizisko personu datu apstrādei un ir atbildīgs par attiecīgo fizisko personu datu apstrādes tiesiskā pamata nodrošināšanu.

